Aurinko: merkit, huoneet ja aspektit

Huomio: seuraavat tulkinnat koskevat pelkästään Aurinkoa merkeissä ja huoneissa. Sinun tulee huomioida myös muut planeetat, merkit ja huonesijainnit kun luet astrologista karttaa.

## Aurinko merkeissä

### Oinaassa

Menevä, aloittelias, kuumapäinen, itsekäs, aloitteikas, johtamiskykyä, tunkeileva, pomotteleva, suuttuu helposti, mutta suuttumus ei kestä ellei kartalla ole voimakasta skorpioonipainotusta. "Minä ensin" -mielenlaatu, kärsimätön, kilpailullinen, rohkea, peloton, kovaääninen ja energinen. Oinas itsessään on pahamaineinen siitä, että he aloittavat projekteja, mutta eivät saata niitä päätökseen. Mitä enemmän oinaspainotusta kartalla on, sitä itsekeskeisempi henkilö tulee olemaan. Oinaat rakastavat keskustella itsestään, elämistään ja usein jättävät muiden tarpeet huomiotta. He asettavat itsensä ja omat kiinnostuksen kohteensa ensimmäisiksi.

### Härässä

Nautinnollinen, itsepäinen, hidas, suopea, taiteellinen, hellittämätön, pitää hyvästä ruoasta ja materiaalisista mukavuuksista, omistushaluinen, kateellinen, hyvä rahankäsittelyssä, voi olla ahne ja materialistinen tai omata pakkomielteen rahaan. Härkä usein pitäytyy suunnitelmiin. Jos kerrot härälle tai jollekulle jolla on paljon härkäpainotusta kartallaan, että aiot tehdä jotakin sitten tee se. He vihaavat muutoksia suunnitelmiinsa erityisesti, jos kartalla painottuvat kiintomerkit. Härät eivät pidä muutoksista paitsi, jos kartalla on useita mukautuvia merkkejä asettamassa vastapainoa tälle taipumukselle. Vaikka perinteiset astrologiset tekstit usein väittävät, että härkä on "hidas suuttumaan" olen huomannut, että härillä on joskus taipumusta säännöllisiin vihankohtauksiin.

### Kaksosissa

Muuttuva, kaksijakoinen luonne, spontaani, intellektuaalinen, sanallinen, pitää oppimisesta, lukemisesta, aktiivinen mieli, useita kiinnostuksen kohteita, hajanainen, helposti kyllästyttävä, jokapaikan höylä, voi tehdä useita asioita samaan aikaan, notkea, sopeutuva. Kaksosilla on erittäin aktiiviset mielet. Heillä on taipumusta nykiä käsillään ja heillä on pajon hermoenergiaa. Kaksoset voivat muuttaa mieltään, vaihdella kahden erilaisen näkökulman välillä eri aikoina, tuntematta minkä näkökulman ottaisivat tietyissä asioissa. He voivat sanoa asioita kerran ja sitten täysin päinvastaisesti toisella kerralla. Jos olet kaksos-pomon alaisuudessa täytyy usein mennä virran mukana niin sanoakseni sillä kaksoset voivat muuttua päivittäin mennen jopa niin pitkälle, että he muuttaisivat tai peruuttaisivat sääntöjä, työmenetelmiä päähänpistojen vuoksi. "Epäröivä"-sana kuvaa kaksosia hyvin. Tämä painottuu erityisesti, jos kartalla on painotusta mukautuvien merkkien suhteen.

### Ravussa

Ailahteleva, perhettä/kotia rakastava, suojeleva, lapsellinen, hoivaava, takertuva, elää menneessä, hyviä kokkeja, nämä henkilöt rakastavat ruokaa, kroonisia huolehtijoita, naiset nalkuttavat, ravut vihaavat kritiikkiä ja arvostelua etenkin muiden edess. Heistä tulee hyviä vanhempia ja he yrittävät olla äitejä toisille. He kantavat kaunaa ja eivät koskaan unohda loukkausta. Monilla ravuilla on kiinnostus menneisyyttä tai tiettyä ajanjaksoa kohtaan. Monilla ravuilla on erinomainen muisti, koska tämä merkki hallitsee menneisyyttä. Heillä on taipumusta ottaa asioita henkilökohtaisesti. Monet näyttäytyvät kovina ja kylminä, mutta sisimmässään he ovat kaikkein tunteikkaimpia sieluja. He ovat sisäsyntyisesti empaatteja kuten kalat. He voivat tuntea toisten kivun. Ravut tulevat usein muiden kaltoinkohtelemaksi tai vetävät puoleensa väärinkäytöksisiä suhteita. Tämä johtuu siitä, että ravun merkkiä vastapäätä on kauris jota hallitsee Saturnus. Tämä on totta erityisesti silloin kun rapu on askendantilla/nousumerkkinä. He ovat luonnostaan intuitiivisia ja absorboivat muiden ja ympäristönsä tunteita ja tuntemuksia. Turvallisuus, yhdessä rakastavan perheen ja kodin kanssa ovat erittäin tärkeitä ravun tunteelliselle hyvinvoinnille. Rapu on eläinradan äitimerkki. Nämä henkilöt ovat hyviä pitämään huolta muista, huolehtivat niistä jotka ovat sairaita tai huomion tarpeessa.

### Leijonassa

Ylpeä, johtamiskykyä, itsepäinen, sisäistä voimaa, ylimielinen, dramaattinen, rakastava, vihaa epäonnistumista, rakastaa ylpeilyä, rakastaa huomionkeskipisteenä olemista, leuhkia, antelias, hauskuutta rakastava. Imartelu vie sinut kuinka pitkälle tahansa tämän merkin suhteen. Astu heidän ylpeytensä päälle ja se on anteeksiantamatonta. Leijonat tarvitsevat hauskuutta ja virkistystä. He ovat synnynnäisiä näyttelijöitä joilla on dramaattisia taipumuksia. Leijonilla on voimakas mieli ja heidän ylpeydentunteensa voi saada heidät raivokkaan kilpailulliseksi. Kun heidän kunniansa on uhattuna he taistelevat kuolemaan saakka. Heidän täytyy saada ilmaista itseään vapaasti tunteellisen ja psykologisen terveytensä ja hyvinvointinsa vuoksi. Leijonat ovat synnynnäisiä johtajia.

### Neitsyessä

Puhdas, siisti, järjestyksellinen, ahkera, hygieeninen, kriittinen, voi olla julma, perfektionisti, yksityiskohtiin huomionsa kiinnittävä, terveystietoinen, juoruilija, ytimekäs, analyyttinen, erinomainen saamaan asiat järjestykseen ja valmiiksi, työ on erittäin tärkeää, pilkunviilaaja. Neitsyet voivat olla niitä jotka kysyvät loputtomasti kysymyksiä, erityisesti henkilökohtaisia kysymyksiä. Neitsyet ovat luonnostaan kriittisiä muita kohtaan, erityisesti kun he oppivat tuntemaan sinut. Työ on heidän elämänsä. He ovat niitä keihin voi luottaa työn valmiiksi saattamisen suhteen. He kiinnittävät huomion yksityiskohtiin jotka useimmiten muut ihmiset jättävät huomiotta. Heidän yksityiskohtiin kiinnittyvä huomionsa voi saada suuremman asian menemään heiltä ohi. Tämä merkki on itsessään nöyrä ja aliarvioiva. Heillä ei ole tapumusta ylpeilyyn ellei kartalla ole voimakasta oinas- tai leijonapainotusta. Maaelementin merkkinä he ovat käytännöllisiä. He ovat harkitsevaisai rahan kanssa, heillä ei ole taipumusta käyttää rahoja typerästi, harkitsemattomasti tai mihinkään mitä he eivät tarvitse. He ovat huolissaan terveydestään ja monet pitävät huolta siitä mitä he syövät, juovat ja laittavat kehoihinsa. Joistakin voi tulla luulosairaita tai bakteerikammoisia.

### Vaa'assa

Vaa'at tarvitsevat toisia. Heillä on erittäin voimakas oikeuden/reiluudentaju. He ovat taiteellisia, rauhaa rakastavia, hyvätapaisia, hyviä välittäjiä ja valmiita kärsimään väärinkohtelua rauhan ylläpitämiseksi. Heillä on usein vaikeuksia säilyttää heidän oma yksilöllisyytensä. Vaa'at kammoksuvat pahoja tapoja ja hienostumatonta käytöstä. He toimivat parhaiten kun heillä on aviokumppani/rakastaja tukenaan. He toimivat paremmin muiden kanssa osana joukkuetta kuin yksin. He ovat säännönmukaan, hyvätapaisia, hienostuneita ja hienovaraisia paitsi, jos kartalla on voimakas Mars- tai oinaspainotus. Kaikenlaiset ystävyyssuhteet ovat tärkeitä näille henkilöille. He vihaavat yksinoloa. Mitä enemmän vaaka painottuu kartalla sitä enemmän henkilöllä on tarvetta merkittäville suhteille.

### Skorpioonissa

Voimakas tahtoinen, salaperäinen, voimakkaan seksuaalinen, intensiiviset tunteet, näkemyksellinen, kostonhaluinen, omistushaluinen, kateellinen, havaitsee heikkouden muisa, väkivaltaista suuttumusta, heistä voi tulla vaarallisia vihollisia, luontaisia okkulttisia kykyjä, sadistinen. Skorpiooni on luonnollisen maagin merkki, lahjakkaan ja erityisesti mustassa magiassa osaavan merkki. Skorpioonit ovat erittäin voimakastahtoisia, mutta heidän intensiiviset tunteensa voivat olla heidän perikatonsa syy. SKorpioonit tuntevat voimakkaasti ja ovat harvoin neutraaleja minkään tärkeän asian osalta. Heillä on erittäin voimakas oikeudentunto, he eivät koskaan unohda kiltteyttä, mutta eivät myöskään loukkausta. He ovat osaavia kostossa. Skorpioonin viha on pysyvää, toisin kuin oinaan, ja se voi olla kuin mehiläispesä kuolettava ja väkivaltainen. Henkilö, jolla on voimakasta skorpioonipainotusta kartallaan omaa usein läpitunkevat silmät. Tämä on totta erityisesti silloin kun skorpiooni on askendantilla/nousumerkkinä, Skorpiooneilla on vaikeuksia päästää irti. He yrittävät pitäytyä erityisesti niihin jotka ovat tärkeitä heille ja haluavat myös kontrolloida heitä. Skorpiooni on kontrolloiva ja dominoiva merkki. Skorpiooneilla on heidän omat salaisuutensa ja he ovat erittäin salaperäisiä niiden suhteen. He eivät paljasta henkilöllistä elämäänsä muille edes niille jotka ovat heidän lähellään.

### Jousimiehessä

Oppii virheistään harvoin, rakastaa uhkapeliä, rakastaa matkailua, harkitsematon, vastuuton, rakastaa koulutusta, hevosia, ulkoilmaa; ylivarma, parempi asioiden aloittamisessa kuin loppuun saattamisessa, epäkäytännööllinen. Jousimies on hyvän onnen merkki, koska sitä hallitsee hyväntahtoinen Jupiter-planeetta. Onni tulee usein jousimiehelle ja tällä merkillä on huomattava osuus miljonäärejä. Kun jousimies korostuu kartalla, se usein viittaa henkilöön, joka nousee huipulle valitsemassaan työssä. Huomattava määrä lukio-opettajia, tuomareita ja niitä jotka työskentevät korkeilla paikoilla ja matkailualalla ovat jousimiespainotteisia kartoillaan. He ovat usein erittäin kiintyneitä totuuteen ja voivat olla suorasukaisia sanoessaan mielipiteensä muille. He tarvitsevat vapauttaan. Jousimies itsessään ei pysty sietämään omistushalua muiden osalta. He ovat oppilaita koko elämänsä ja nauttivat opiskelusta oli se sitten muodollista tai itsetehtyä. He rakastavat matkailua ja heill on kiinnostusta veraisiin kulttuureihin ja kansoihin. Henkilö, jonka kartalla jousimies on voimakkaana matkustelee usein paljon.

### Kauriissa

Vanha ollessaan nuori, nuori ollessaan vanha, puuttuva itseluottamus, vakava, kärsivällinen, erittäin kestävä, konservatiivinen, varovainen, tarve suunnitella aktiviteetit, tarvitsee elämäänsä järjestystä, työskentelee mieluummin kulissien takaa, ujo, sensitiivinen, raha on jumala, materialistinen, periksiantamaton. Kauriit ovat äärimmäisen kestäviä. He ovat niitä jotka kestävät kauemmin kuin kaikki muut. He ovat synnynnäisiä pessimistejä, erityisesti nuoruusaikoinaan, jotka näkevät kaikessa negatiivisen puolen ja voivat olla äärimmäisen negatiivisia ajoittain. He ovat luotettavia ja käytännöllisiä. He voivat olla myös kylmäsydämisiä ja säälimättömiä. Heillä on vakava luonne ja he työskentelevät kovasti. He ovat usein konservatiivisia rahan- ja ajankäytön suhteen. Aivan kuten härät, he mieluusti suunnittelevat asiat ensiksi ja sitten pitäytyvät suunnitelmiinsa. Kauriit ovat velvollisuudentuntoisia ja ammattisuuntautuneita. He ovat kunnianhimoisia ja nauttivat auktoriteetti- ja valta-asemista, mutta heille ei ole tapana esitellä sitä tai olla parrasvaloissa. Kauriit ovat luonteeltaan ujoja.

### Vesimiehessä

Ystävät ovat tärkeitä vesimiehille. He rakastavat vapautta, he pitävät muiden järkyttämisestä. He ovat uniikkeja ja ainutlaatuisia, vihaavat takertuvuutta, työskentelevät paremmin ryhmässä kuin yksin, ja ovat päämäärätietoisia, tasapuolisia, kapinallisia ja itsepäisiä. He katsovat tulevaisuuteen, ovat synnynnäisiä keksijöitä ja humanitaareja. Tasa-arvo ja reiluus ovat tärkeitä näille henkilöille. Vesimiehet ovat kiinnostuneita uudesta, nykyisestä ja tulevaisuudesta. He ovat kylmäpäisiä eikä heillä ole taipumusta tulla ylitunteellisiksi. He ovat niitä jotka nousevat ylös ja taistelevat muiden oikeuksien puolesta ja sosiaalisten asioiden vuoksi. He ovat keksijöitä ja heillä on vähän kiinnostusta tai kärsivällisyyttä menneiden tai ajastaan jälkeen toimintatapojen suhteen. Nämä ihmiset tahtovat ja luovat muutoksia mitä tulee perinteisiin. He ovat kiinnostuneita humanitaarisista asioista ja syistä, pyrkimyksenään tehdä maailmasta parempi paikka. Jotta vesimies olisi onnellinen hänellä tulee olla ystäviä. Aivan kuten Vaa'at he eivät pidä yksinolosta ja toimivat parhaiten ryhmässä. Tunteiden osalta he ovat puolueettomia. He ovat kiinnostuneita uusista ideoista ja edistyksellisistä tavoista tehdä asioita. Tulevaisuus kiinnostaa heitä.

### Kaloissa

Idealistinen, unelmoija, masokistinen, uhrautuva, luova, taiteellinen, intuitiivinen, heikko, kiltti, hyväuskoinen, romanttinen, itsesäälivä, äärimmäisen tunteellinen, myötätuntoinen, sympaattinen, ottaa kannettavakseen muiden ongelmia, sietää väärinkohtelua muiden taholta. Kalat on eläinradan heikko merkki. Kun kartalla on voimakas kalapainotus henkilö on usein heikkoluontoinen. He ovat luonnostaan psyykkisiä ja intuitiivisia ja heillä on taipumusta uneksimiseen ja fantasiointiin. Kun kalat on erittäin voimakkaana kartalla henkilöllä voi olla masokistinen luonne. He ovat synnynnäisiä empaatteja ja aivan kuten ravut he pystyvät tuntemaan muiden kivun ja kärsimyksen. He ovat äärimmäisen sympaattisia ja myötätuntoisia ja ovat valmiita tekemään myönnytyksiä ja/tai uhrautumisia toisille. Heillä on taipumusta ujouteen ja he ovat rauhaarakastavia. He ovat eräs helpoimmista merkeistä, jonka kanssa tulla toimeen suhteessa.

## Aurinko huoneissa

### Ensimmäisessä huoneessa

Antaa terveyttä, hyvä elpymiskyky, elinvoimaisuus, energinen, antaa voimaa, optimismia, voimakas tahto, auttaa kumoamaan huonoja asemia kartalla. Aurinko ensimmäisessä huoneessa on onnekas asema. Tämä asema antaa johtamiskykyä. Nmä henkilöt ovat ylpeitä ja yksilöllisiä. Katso merkkiin jossa Aurinko on saadaksesi lisätietoa luonteesta, koska Aurinko ensimmäisessä huoneessa on kanssahallitsija.

### Toisessa huoneessa

Auttaa talousasioissa, tykkää käyttää rahoja huvituksiin, urheiluun, viihteeseen ja hauskanpitoon. Materiaaliset esineet ovat itsensä kuvausta. Itsetunto on suoraan yhteydessä henkilön materiaaliseen ja taloudelliseen asemaan. Täällä on voimakas tarve taloudelliselle itsenäisyydelle ja omavaraisuudelle.

### Kolmannessa huoneessa

Hyvä kirjoittajille, niille jotka työskentelevät tiedotusaloilla, ja opettajille. Oppiminen ja tieto ovat tärkeitä näille henkilöille. He ovat ylpeitä tiedoistaan. Veljet, siskot ja naapurit ovat painottuneita elämässä. Kaikenlainen kommunikaatio/tiedotustoiminta on korostunutta heidän, joiden Aurinko on kolmannessa huoneessa, elämässänsä. Nämä ihmiset usein kouluttavat itseään epävirallisesti kirjoista opettelemalla ja muilla samankaltaisilla koulun ulkopuolisilla tavoilla. Heidän itsetuntonsa on sidoksissa heidän kykyynsä kommunikoida tehokkaasti ja he ovat ylpeitä siitä mistä tietävät. He ovat oppilaita koko elämänsä ajan ja kysyvät useita kysymyksiä.

### Neljännessä huoneessa

Koti ja perhe ovat tärkeitä. Äiti saattaa olla ollut dominoiva tai omaksunut isän roolin lapsen kasvattamisessa. Ylpeyttä perheessä, perhe ja perhetausta ovat usein yhteydessä itsetuntoon. Vauraus ja turvallisuudentunne tulevat myöhemmin elämään erityisesti, jos kartanhallitsija tai enemmän kuin kolme planeettaa ovat retrogradisia. Tässä asemassa henkilö haluaa dominoida perhettään ja ottaa johtajan roolin kotona. Varhaiset nujakat vanhempien kanssa olivat todennäköisiä joissain tapauksissa. Turvallinen, mukava koti on erittäin tärkeä näille henkilöille. Täällä on usein kiintymys perinteisiin ja menneeseen. Tähän voi sisältyä voimakas kiinnostus kiinteistöihin, omistusmaahan, Maailmaan, ekologiaan ja ympäristöön.

### Viidennessä huoneessa

Luova, atleettista kykyä, riskinottaja, kilpailullinen, nautintoa rakastava, kiintynyt lapsiin ja eläimiin. Henkilön, jonka Aurinko on viidennessä huoneessa tulee saada ilmaista itseään vapaasti. Nämä henkilöt omaavat usein voimakkaan tarpeen hauskuudelle ja nautinnolle. He ovat romanttisia ja dramaattisia luonnoltaan. Tämä asema rakastaa valokeilassa olemista. He rakastavat huomatuksi tulemista. Urat teatterissa, taidealoilla, tanssin ja viihteen parissa sekä lasten kanssa työskentely ovat viidennen huoneen Auringon suosimia.

### Kuudennessa huoneessa

Aurinko kuudennessa on huono asema terveyden kannalta. Työ ja palvelus ovat tärkeitä täällä, nämä henkilöt voivat olla työnarkomaaneja ja he ovat erinomaisia työläisiä. He panostavat töihinsä 100%. Tämä ei ole hyvä asema elinvoimaisuuden kannalta. Terveys on usein heikkoa ja elpymistä seuraava sairaus voi kestää kauan. Tässä on usein paljon henkilökohtaista ylpeyttä liittyen työhön ja itsetunto voi olla suoraan yhteydessä työhön ja tyydyttävän työtuloksen saavuttamiseen. Henkilöillä joilla on tämä asema on tarve tula huomatuiksi ja hyväksytyiksi työssä jota he tekevät.

### Seitsemännessä huoneessa

Aviopuoliso voi olla dominoiva, vertaa menestystään muihin, menestys voi tulla muiden tarjoamien mahdollisuuksien tai avun kautta, voimakas tarve muille ja aviopuolisolle. Nämä henkilöt eivät pidä yksinolosta. He ovat ylpeitä ihmissuhteistaan ja heidän itsetuntonsa on usein sidoksissa aviopuolisoon. He ovat parhaimmillaan kun heillä on puolison rakkaus ja tuki mukanaan. Nämä henkilöt ovat usein vaikuttamassa suuresti muiden elämiin.

### Kahdeksannessa huoneessa

Voimakastahtoinen. Valta on tärkeää näille henkilöille, kiinnostus itsensä kehittämisessä ja tahdon käyttämisessä, hyvä pankkiireille ja niille jotka käsittelevät muiden rahaa. Monilla valta-asemissa olevilla on Aurinko kahdeksannessa huoneessa. Joskus, kuuluisien henkilöiden tapauksissa, nämä henkilöt saavuttavat enemmän tunnustusta kuolemansa jälkeen. He tarvitsevat syvälllisen sielun yhteyden rakastajan/aviopuolison kanssa. Heillä on valta muuttaa itseään ja muita.

### Yhdeksännessä huoneessa

Rakastaa matkustamista, kiinnostus hengellisyyteen, korkeakoulutus, rakastaa näkemystensä tyrkyttämistä muille, nämä henkilöt matkustavat kauas kotoaan, muut kulttuurit voivat vaikuttaa uskomusjärjestelmään ja tähän sisältyy usein rakkaus urheiluun. Itsetunto on usein yhteydessä henkilön koulutuksen tasoon, erityisesti muodollisen koulutuksen. Nämä henkilöt usein tähtäävät kohti korkeita koulutuksellisia tutkintoja ja kunnianosoituksia. He ovat usein auktoriteettejä tietyissä aiheissa ja tiedon aloilla. He ovat ylpeitä muodollisen koulutuksensa tasolla, matkoistaan ja siitä mitä he tietävät.

### Kymmenennessä huoneessa

Voimakas tai dominoiva vanhempi, menestys- ja valtasuuntautunut, auktoritatiivinen, voimakas tahto menestyä, kunnianhimoinen, henkilökohtainen maine on tärkeää, perheet voivat olla korkeassa sosiaalisessa asemassa, haluaa asettaa hyvän esimerkin muille, Aurinko kymmenennessä huoneessa antaa usein korkean aseman ja/tai ammattipainotuksen elämään. Kunnia ja tunnustukset niin sosiaalisesti kuin myös ammatissa ovat tärkeitä näille henkilöille. Isä oli todennäköisesti dominoiva, tärkeä ja voimakas, pysyvä vaikuttaja elämässä. Nämä henkilöt nauttivat väkijoukkojen edessä olemisesta.

### Yhdennessätoista huoneessa

Ystävyyssuhteet ovat tärkeitä, vaikutusvaltaisia ystäviä, nauttivat johtamisrooleja ryhmätoiminnassa ja voivat saada apua ystävien kautta. He nauttivat veljeskuntiin, ryhmiin ja järjestöihin kuulumisesta. Sosiaalinen elämä on tärkeää. Nämä henkilöt ovat parhaimmillaan työskennellessään osana ryhmää. Ystävyyssuhteet voivat kestää eliniän. Näillä henkilöillä on usein paljon ystäviä ja he käyttävät valtaosan ajastaan muiden kanssa. He eivät pidä yksin olemisesta. Heillä on humanitaariset luonteet ja voimakas veljeyden- ja reiluudentunne. Usein näillä henkilöillä saattaa olla ystävyyssuhteita henkilöihin joilla on voimakas Leijona-painotus kartoillaan tai jotka ovat auktoriteettiasemassa.

### Kahdennessatoista huoneessa

Täällä on paljon psyykkistä kyvykkyyttä. Nämä henkilöt tarvitsevat jonkin verran yksinvietettävää aikaa. He ovat usein ujoja, ja voivat olla yksinäisiä sieluja, koska Aurinko kahdennessatoista huoneessa voi viitata yksinäisyyteen ja eristäytymiseen normaaleista ihmissuhteista. Tähän sisältyy kiinnostus okkultismiin ja henkisyyteen. He suosivat kulissien takaista toimintaa. Tämä asema, samoin kuin Aurinko kuudennessa huoneessa, ei ole suosiollinen terveyden kannalta. Terveys on usein heiveröistä ja ruokavalion, hygienian ja liikunnan tarkkailu on tarpeen. Elinvoimaisuus voi olla alhaista etenkin, jos kartalla on Aurinko/Saturnus tai Mars/Neptunus -aspekteja.

## Aurinko aspekteissa

### Aurinko/Kuu

Mitä voimakkaampi Kuu on valossa sitä suosiollisempi sen vaikutus on kartalla.

**Aurinko konjunktiossa Kuuhun [Uusikuu]**

Tämä voimistaa huonetta josta se löytyy ja antaa sen huoneen hallitsemille asioille erityistä painotusta henkilön elämässä. Tähän sisältyy erittäin voimakas painotus siihen merkkiin jossa tämä konjunktio sijaitsee; paitsi jos molemmat osat ovat eri merkeissä. Tässä on usein taipumus olla erittäin keskittynyt, suunnata kaikki energia johonkin kaiken muun kustannuksella, ja painotus siihen elämänosa-alueeseen jota huonesijainti hallitsee.

**Aurinko kolmio/sekstiili Kuu**

Ne jotka ovat syntyneet kasvavan kuun aikana, jos kartalla on vain muutama tai nolla retrogradista planeettaa, omaavat taipumuksen kokea asiat - kuten rakkaussuhteet - aikaisin elämässä elleivät muut kartan asemat tai aspektit kumoa tätä. Tämä on harmoninen aspekti tunneilmaisun kannalta. Ne jotka ovat syntyneet kasvavan kuun aikana, erityisesti jos kartanhallitsija(t) on retrogradinen ja/tai kartalla on kolme muuta retrogradista planeettaa, pääsevät menestymään vasta myöhemmin elämässään. Tällainen henkilö puhkeaa kukkaan myöhemmin.

**Aurinko neliö Kuu [Kuun ensimmäinen neljännes]**

Perhe elämä saattaa olla ollut rauhatonta tämän henkilön kasvaessa ja vanhemmat eivät ehkä tulleet toimeen. Sama pätee myös ylempään 'Aurinko kolmio/sekstiili Kuu' -aspektiin elämänkokemusten osalta liittyen kasvavaan ja pienenevään kuuhun.

**Aurinko oppositio Kuu [Täysikuu]**

Tällainen henkilö voi heilua vastakohtaisuuksien välillä. Yksinkertaista ja subjektiivista ajattelua kuten asioiden näkemistä mustavalkoisina, hyvän tai pahan, oikean tai väärän jne. Ihmissuhteet ovat usein tärkeitä tälle henkilölle ja hän on paras ollessaan tekemisissä muiden kanssa, ei yksin.

### Aurinko/Merkurius

Tämä aspekti antaa paljon mentaalista energiaa. Jos se on läheisessä aspektissa Aurinkoon 1/2 asteesta 4 asteeseen tämä voi antaa henkilölle taipumuksen hätäillä ajattelun osalta ja mennä itsensä edelle. Läheinen konjunktio antaa myös mentaalisen ja/tai älyllisen sokeanpisteen jollakin tapaa. Tässä voi olla hermostuneisuutta ja taipumusta olla liikeherkkä. Tähän voi myös sisältyä ongelmia hermoston kanssa jollakin tavalla. Aurinko/Merkurius-aspekti antaa älyä.

### Aurinko/Venus

Tämä on narsistin aspekti, koska se antaa turhamaisuutta. Nämä henkilöt ovat usein huolissaan ulkonäöstään ha ovat niitä jotka harvoin menevät ulos silloin kun heidän hiuksensa, vaatetuksensa ja meikkinsä eivät ole kunnossa. Ulkonäöstä ollaan erittäin ylpeitä. Tämä antaa myös taiteellista lahjakkuutta.

### Aurinko/Mars

Tämä antaa terveyttä ja energiaa. Konjunktion kanssa tämä on kaikkein voimakkain. Huone jossa konjunktio on kokee paljon aktiivisuutta. [Katso huoneen hallitsemia asioita]. Voimakas kilpailuvietti ja halu saavuttaa ovat usein läsnä. Kaikki Aurinko/Mars-aspektit auttavat energian, elinvoimaisuuden ja toipumiskykyjen kanssa. Tämä voi aiheuttaa taipumuksen saada päänsärkyä ja kuumetta. Tämä aspekti myös aiheuttaa aggressiota ja itsetietoisuutta ja on erittäin avulias kumoamaan ujoutta aiheuttavia planetaarisia asemia ja aspekteja. Huoneet jotka sijaitsevat Leijonassa ja Oinaassa painottuvat elämässä alueina joihin keskittyy paljon aktiivisuutta.

### Aurinko/Jupiter

Tämä on liiallisen itseluottamuksen aspekti vaikka se olisikin pehmeä aspekti kuten kolmio tai sekstiili. Kovilla aspekteilla henkilö tuntee olevansa kuin kotonaan toisen henkilön asuinsijalla. He usein käyttäytyvät kuin omistaisivat kaiken kuului se heille tai ei. He voivat olla erittäin ylimielisiä ja näyttäviä. Tämä aspekti antaa myös energiaa ja terveyttä, mutta vähemmän kuin Aurinko/Mars. Kartoissa joissa on taipumusta huonoon itsetuntoon, ujouteen ja muuhun vastaavaan tämä aspekti voi olla jonkinverran avuksi, mutta useimmiten tähän sisältyy jako käytöksessä jolloin henkilön tunnetilat vaihtelevat liiallisesta itsevarmuudesta ja ylimielisyydestä alemmuuden tunteeseen.

### Aurinko/Saturnus

Heikko itsetunto, energian/elinvoimaisuuden puutetta ja/tai etääntyminen isästä lapsuuden aikana. Tämä aiheuttaa usein miehiin liittyviä ongelmia molemmille sukupuolille, mutta erityisesti naisille. Varautunut itsensäilmaisussa, voi tehdä henkilöstä kiusallisen tai liian vakavan. Naisille: aviomies/miesystävä voi olla enemmän isähahmo, dominoiva ja rajoittava. Kun transiitissa oleva Saturnus ensimmäisen kerran tekee kovan aspektin Aurinkoon nuoren tytön elämässä, usein ikävuosien 13-14 välisenä aikana, hän voi kehittää selvää vihamielisyyttä isäänsä kohtaan. Tämä usein kestää koko elämän. Katso huoneita joihin kovat aspektit vaikuttajat ja misä Aurinko sijaitsee nähdäksesi missä henkilö tuntee itsensä arvottomaksi. Kovilla aspekteilla [oppositio, konjunktio, neliö ja inkonjunktio] avioliitto tulee usein myöhään elämässä. Kolmio ja sekstiili aspektit antavat usein pitkäikäisyyttä ja ovat vaikutukseltaan vähäisempiä kuin aikaisemmat, ne isäävät vakavuutta ja kuria luonteeseen.

### Aurinko/Uranus

Itsenäisyys on erittäin tärkeää näille henkilöille ja he vihaavat käskyjen vastaanottamista. Tässä on synnynnäinen kapinallinen. He vihaavat mukautumista, rutiinia ja heillä on jokseenkin liikeherkkä luonne. Useimmat henkilöt, joilla on tämä aspekti, ovat erittäin alkuperäisiä ja ennalta-arvaamattomia. Tähän voi sisältyä luontainen kyky toimia sähkön parissa. Nämä henkilöt ovat erittäin jääräpäisiä.

### Aurinko/Neptunus

Tämä aspekti aiheuttaa sekaannusta liittyen itseen ja itsepetosta. Nämä henkilöt ovat usein sekaantuneita omista kyvyistään ja itsestään. Nämä henkilöt voivat joskus tuntea itsensä liian itsevarmoiksi ja toisina aikoina epäillä omia kykyjään. Kasvaessaan heidän kodeissaan oli usein paljon sekaannusta, erityisesti näin on kovien aspektien osalta. Yksi tai molemmat vanhemmista on saattanut olla välinpitämätön sääntöjen asettamisen, kurin vahtimisen ja muun sellaisen kanssa. Tämä aspekti [erityisesti kovien aspektien kuten konjunktion, neliön, opposition ja inkonjunktion osalta] viittaa isään, joka oli riippuvainen alkoholista ja/tai huumeista. Aurinko/Neptunus kovat aspektit ovat usein läsnä niiden kartoilla joilla on heikko isä. Monet, taas kovien aspektien osalta, tulivat isänsä kaltoinkohtelemiksi jollakin tapaa vaikka isä ei sitä aikonut. Huonot ohjeet isältä kasvamisen aikana ja usein huono esimerkki on yleinen kovien aspektien osalta. Pehmeät aspektit kuten sekstiili ja kolmio antavat voimakkaasti kehittyneen intuition ja psyykkistä kyvyttyyttä. Pehmeät aspektit voivat myös suoda luovaa kykyä taiteen, näytelmän ja tanssin saralla.

### Aurinko/Pluto

Pluton osalta, Auringon ollessa isää kuvaava planeetta [äitiä kuvaa Kuu], kovat aspektit voivat viitata isään joka on kontrolloiva, dominoiva ja omistushaluinen. Joissakin tapauksissa isä kuolee aikaisin. Isä on usein merkittävä vaikuttaja ja tärkeä osa elämää, joko menetyksen tai epänormaalin läheisen suhteet kautta tai dominointi- ja hallintapyrkimystensä kautta. Isä nähdään usein vaikutusvaltaisena ja määräävänä. Tämä on totta jopa pehmeiden aspektien osalta.

### Aurinko konjunktiossa Kuun pohjoissolmuun [syntynyt pimennyksen aikana]

Tämä suo erityisiä kykyjä ja lahjoja jotka ovat usein luonteeltaan okkulttisia. Tämä ei tosin ole hyvä näköaistin kannalta.

## Lähde

http://www.angelfire.com/empire/serpentis666/SUN.html